**Հավելված N1**

**ՀՀ Սյունիքի մարզի**

**Մեղրի համայնքի ավագանու**

**2025թ. հուլիսի 28-ի N-----Ա որոշման**

**Հ Ա Յ Տ**

**Հայաստանի Հանրապետության համայնքների տնտեսական և սոցիալական ենթակառուցվածքների զարգացմանն ուղղված մասհանումների ծախսերի ծրագիր**

|  |  |
| --- | --- |
| **Ծրագրի անվանումը** | ***ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ ՄԵՂՐԻ ՔԱՂԱՔԻ ՓԱՐԱՄԱԶԻ ՀՈՒՇԱՀԱՄԱԼԻՐԻ ՏԱՐԱԾՔՈՒՄ ԶԲՈՍԱՅԳՈՒ ՀԻՄՆՈՒՄ*** |
| **Մարզ** | ***ՍՅՈՒՆԻՔԻ ՄԱՐԶ*** |
| **Համայնքը /համայնքները** | *Մեղրի համայնք* |
| **Համայնքի /բնակավայրի հեռավորությունը մայրաքաղաք Երևանից, ինչպես նաև մարզկենտրոնից** | *Մեղրի համայնքի հեռավորությունը մայրաքաղաք Երևանից 385 կմ է, մարզկենտրոն Կապանից՝ 85 կմ:* |
| **Համայնքի /բնակավայրի բնակչությունը** | *Մեղրի համայնքի բնակչությունը ՝ 11569 մարդ,*  *Մեղրի քաղաքի բնակչությունը՝4519 մարդ* |
| **Ծրագրի ընդհանուր նկարագրությունը և դրա իրականացման անհրաժեշտությունը** | *Ծրագիրը նպատակ ունի Մեղրի համայնքի տարածքում՝ Փարամազի անվան հուշահամալիրին հարող անմխիթար վիճակում գտնվող հատվածում հիմնել ժամանակակից, բազմաֆունկցիոնալ զբոսայգի։ Փարամազի հուշահամալիրը կառուցվել է 2001 թվականին:Սակայն ժամանակի ընթացքում հուշահամալիում խոտածածկույթը բացակայում է, հողը դեգրադացվում է, բացակայում են ոռոգման և լուսավորության համակարգերը, ինչի հետևանքով տարածքը կորցրել է իր հանրային ու մշակութային գործառույթները։*  *Ծրագրի իրագործումը միտված է վերականգնելու այդ տարածքի մշակութային արժեքը, բնապահպանական նշանակությունը և հանրային օգտագործման գործառույթը։ Բարեկարգ զբոսայգու ստեղծումը կնպաստի համայնքի բնակիչների կենսապայմանների բարելավմանը, զբոսաշրջության զարգացմանը, ինչպես նաև կծառայի որպես բնապահպանական կայունության ապահովման գործիք։*  ***Ծրագրի իրականացման անհրաժեշտությունն առաջացել է միաժամանակ մի քանի հրատապ խնդիրների լուծման պահանջից՝***   * ***Բնապահպանական հիմնախնդիրներ՝*** *տարածքը խիստ անբարեկարգ է, առկա է հողի դեգրադացիա, խոտածածկույթի ու ծառապատ տարածքների պակաս։ Ծառատնկումը և կանաչապատումն ուղղակիորեն կնպաստեն հողի պաշտպանությանը, մթնոլորտային օդի մաքրությանը և էկոհամակարգի վերականգնմանը։* * ***Սոցիալական կարիքներ՝*** *համայնքում բացակայում են քաղաքային բնույթի կանաչ գոտիներ՝ հարմարեցված հանգստի, քայլքի, ժամանցի և համայնքային միջոցառումների անցկացման համար։* * ***Մշակութային կարիքներ՝*** *կնպաստի ազգային հիշողության պահպանմանը և պատմական արժեքների նորովի մատուցմանը՝ հատկապես երիտասարդ սերնդին։* * ***Տնտեսական խթաններ՝*** *զբոսայգու ձևավորումը հուշահամալիրի հարևանությամբ զգալիորեն կբարձրացնի Մեղրիի գրավչությունը որպես զբոսաշրջային ուղղություն։ Սա իր հերթին կխթանի տեղական ձեռնարկատիրության զարգացմանը՝ ստեղծելով նոր աշխատատեղեր և եկամուտի աղբյուրներ համայնքի համար։*   *Ծրագիրն ունի համայնքի սոցիալ-տնտեսական զարգացման ուղղվածություն և համահունչ է Մեղրի համայնքի 2022-2026 թվականների հնգամյա զարգացման ռազմավարությանը,որով Մեղրի խոշորացված համայնքի կայուն և համաչափ զարգացման գրավականներից են զբոսայգիների բարեկարգ և կանաչապատ մակերեսի ընդլայնում:* ***Համայնքի հնգամյա զարգացման ծրագրում նախատեսվել է՝ «Մեղրի և Ագարակ քաղաքներում զբոսայգիների կանաչապատում, ծաղկապատում » ծրագիրը:***  *Համայնքի կայուն և համաչափ զարգացման հիմնական ուղղություններից են՝*   * *մշակութային և պատմական արժեքների պահպանումը և ակտիվ օգտագործումը,* * *ֆիզիկական ակտիվության և առողջ կենսակերպի խրախուսումը,* * *համայնքային կյանքի ակտիվացմանը միտված ենթակառուցվածքների ստեղծումը։*   *Զբոսայգու հիմնումը հուշահամալիրի տարածքում լիովին համապատասխանում է նշված ռազմավարական նպատակներին․այն կծառայի որպես մշակութային ժառանգության պահպանման, հանրային առողջության խթանման և զբոսաշրջության զարգացման համադրված հարթակ։*  *«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ ՄԵՂՐԻ ՔԱՂԱՔԻ ՓԱՐԱՄԱԶԻ ՀՈՒՇԱՀԱՄԱԼԻՐԻ ՏԱՐԱԾՔՈՒՄ ԶԲՈՍԱՅԳՈՒ ՀԻՄՆՈՒՄ» ծրագիրը լիովին համապատասխանում է ՀՀ կառավարության 2022 թվականի սեպտեմբերի 1-ի* ***«Համայնքային մասհանումների ծախսման ծրագրով նախատեսված միջոցառումների ուղղությունները, դրանց առաջնահերթությունները հաստատելու մասին» N 1370-Ն որոշմանը:***  *Մասնավորապես՝ ծրագիրը համահունչ է Հայաստանի Հանրապետության կառավարության 2022 թվականի սեպտեմբերի 1-ի թիվ 1370-Ն որոշման առաջին կետով հաստատված հավելվածի 2-րդ կետի 8-րդ ենթակետի «գ» պարբերությանը (երիտասարդական կենտրոնի ստեղծում, համայնքային հավաքատեղի բարեկարգում) և 9-րդ ենթակետի «բ» պարբերությանը (այգիների, պուրակների բարեկարգում և կառուցում):* |
| **Ծրագրի ակնկալվող արդյունքները** | *Ծրագրի ակնկալվող արդյունքները*  *Ծրագրի իրականացման արդյունքում ակնկալվում են հետևյալ արդյունքները՝*   * *Բարեկարգված և լիարժեք գործող զբոսայգի՝*   *Կմաքրվի և կբարեկարգվի շուրջ 1002 քմ տարածք (նշվում է նախագծային չափը),*  *Կտեղադրվեն նստարաններ, լուսավորության համակարգ, աղբամաններ, անցուղիներ և այլ տարրեր,*  *Կկառուցվի կաթիլային ոռոգման համակարգ՝ կանաչապատման պահպանման և ջրախնայողության նպատակով։*   * *Կանաչապատ տարածքների ընդլայնում՝*   *Կկատարվի բուսածածկույթի վերականգնում՝ տեղական տեսակի ծառերով և թփերով,*  *Կխթանվի միկրոէկոհամակարգի վերականգնումը, կաճի թռչունների և միջատների բնական ներկայությունը։*   * *Բնապահպանական վիճակի բարելավում՝*   *Կկանխվի հողերի դեգրադացիան,*  *Կնվազի օդի աղտոտվածությունը՝ ծառերի և*  *բուսականության միջոցով ածխաթթու գազի կլանման*  *շնորհիվ։*   * *Սոցիալ-մշակութային արժեքների պահպանում և տարածում՝*   *Հուշահամալիրի տարածքը կվերածվի ոչ միայն զբոսանքի, այլև մշակութային հիշողության պահպանման միջավայրի՝ հասանելի թե՛ բնակիչների, թե՛ այցելուների համար։*  *Տարածքը կդառնա հանրային միջոցառումների և համայնքային հավաքների նոր կենտրոն։*   * *Զբոսաշրջության զարգացում և տնտեսական խթանում՝*   *Մեղրի քաղաքը կդառնա ավելի գրավիչ զբոսաշրջիկների*  *համար՝ որպես պատմամշակութային և բնապատմական*  *գոտի։*  *Տեղի բիզնես միջավայրը կակտիվանա՝պայմանավորված զբոսաշրջային հոսքի ավելացմամբ։Կստեղծվեն նոր աշխատատեղեր թե՛ շինարարության, թե՛ հետագա սպասարկման փուլերում։*  *Ծրագրով նախատեսվում է բարեկարգել Փարամազի հուշահամալիրի հարակից տարածքը՝ վերածելով այն կանաչապատ զբոսայգու, որը կծառայի ոչ միայն որպես հանրային հանգստի գոտի, այլ նաև՝ մշակութային ու զբոսաշրջային նշանակության միջավայր։*  *Այն նպատակ ունի խթանել ինչպես համայնքի բնակիչների առողջ ապրելակերպը, այնպես էլ համայնքի սոցիալ-տնտեսական զարգացումը՝ զբոսաշրջության խթանման միջոցով։ Հաշվի առնելով, որ զբոսայգու տարածքը հանդիսանում է պատմամշակութային հետաքրքրություն ներկայացնող գոտի, ծրագիրն ունի ռազմավարական նշանակություն՝ համայնքի զբոսաշրջային գրավչության բարձրացման տեսանկյունից։*  *Ծրագրի իրականացման ընթացքում և ավարտին հնարավոր ռիսկեր*   * *Ոչ բարենպաստ եղանակային պայմաններ, որոնք կարող են ազդել կանաչապատման աշխատանքների ժամկետների վրա կամ առաջացնել լրացուցիչ տեխնիկական խնդիրներ։* * *Տարածքի սկզբնական մաքրումից բխող անսպասելի խնդիրներ՝ կապված հողի որակի կամ ենթակառուցվածքների լքվածության հետ։*   *Ռիսկերի նվազեցման նպատակով ծրագիրը կուղեկցվի հստակ ժամանակացույցով, սեզոնային պայմաններին հարմարված աշխատանքային փուլերով և կանաչապատման մասնագետների մասնակցությամբ։* |
| **Ծրագրի ազդեցությունը համայնքի և շահառուների վրա** | *Ծրագրի իրականացումն ուղղակի և անուղղակի դրական ազդեցություն կունենա ինչպես Մեղրի համայնքի բնակիչների, այնպես էլ այցելուների, համայնքային կառույցների և տեղական տնտեսության վրա։*  ***Համայնքի բնակիչների վրա***   * *Կբարելավվի բնակիչների կյանքի որակը՝ ստեղծելով առողջարար միջավայր, հանգստի և ժամանցի կազմակերպման հնարավորություններ։* * *Կաճի համայնքային կյանքին մասնակցության մակարդակը՝ բացօթյա մշակութային և սոցիալական միջոցառումների միջոցով։* * *Երիտասարդ սերունդը ավելի սերտ կապ կունենա ազգային պատմության ու արժեքների հետ՝ հուշահամալիրի շնորհիվ։*   ***Շահառուների՝ մասնավորապես այցելուների և զբոսաշրջիկների վրա***   * *Տարածքը կդառնա ճանաչելի և գրավիչ այցելության վայր։* * *Զբոսաշրջիկներն ու հյուրերը կստանան հնարավորություններ թե՛ հանգստի, թե՛ պատմամշակութային գիտակցության խորացման համար։* * *Նոր զբոսաշրջային երթուղիների ընդգրկումը Մեղրիում կնպաստի շրջանի ճանաչելիությանը հանրապետական և միջազգային մակարդակով։*   ***Տեղական ինքնակառավարման և կառավարման մարմինների վրա***   * *Ծրագիրը կնպաստի համայնքի տարածքների արդյունավետ և կայուն օգտագործման քաղաքականության իրականացմանը։* * *Տարածքի բարեկարգումը կնվազեցնի հետագա շահագործման ծախսերը՝ երկարաժամկետ պահպանման պլանի ներդրման շնորհիվ։* * *Համայնքն օրինակ կծառայի այլ բնակավայրերի համար՝ բնապահպանական և մշակութային միջավայրի ինտեգրված զարգացման տեսանկյունից։*   ***Տեղական տնտեսության վրա***   * *Ներդրումներ կմղվեն զբոսաշրջային ենթակառուցվածքների ձևավորման և զարգացման ուղղությամբ։* * *Ծրագիրը կստեղծի աշխատատեղեր ոչ միայն շինարարության փուլում, այլ նաև հետագա սպասարկման և զբոսաշրջային ծառայությունների ոլորտում։*   ***Շահառուների քանակը***   * *Մեղրի քաղաքի մոտ 4519 բնակիչներ /հիմնական շահառուներ/* * *Մեղրի համայնք այցելող զբոսաշրջիկներ* |
| **Ծրագրի ընդհանուր բյուջեն** | *Ծրագրերի ընդհանուր բյուջեն` 100 000 000 ՀՀ դրամ (100%)* |
| ***Ծրագրի իրականացման տևողությունը*** | *Տևողությունը` 01.07.2025թ. - 30.12.2025թ.* |
| ***Հայտի լրացման ամսաթիվ*** | *10 հունիս 2025թ.* |

**Համայնքի տնտեսական պատասխանատու` Ա.ԱՆՏՈՆՅԱՆ**

**Հեռախոսահամարը` 099925595**

**էլեկտրոնային փոստը` citymeghri@gmail.com**

**ՀԱՄԱՅՆՔԻ ՂԵԿԱՎԱՐ` Խ. ԱՆԴՐԵԱՍՅԱՆ**